**Organizácia výchovy a vzdelávania v ZŠ od 1. septembra 2020**

1. **Prevádzka školy**

Prevádzka školy bude od 1. 9. 2020 zabezpečená v čase **od 6,00 hod. do 16,00 hod.** s dôrazom na dodržiavanie hygienicko-epidemiologických opatrení.

**Pri vstupe do školy zverejníme oznam za akých podmienok nemôže nastúpiť dieťa do základnej školy.**

1. **Nástup do školy**

Do budovy školy žiaci prichádzajú a odchádzajú sami. Vstupujú hlavným vchodom, kde sa uskutoční ranný zdravotný filter:

* upratovačka aplikuje žiakom dezinfekciu na ruky
* učiteľka meria žiakom teplotu a kontroluje zdravotný stav žiakov.

Žiaci vchádzajú do školy s rúškom na tvári, prinesú si aj rezervné rúško, ktoré si nechajú v taške a papierové jednorazové vreckovky. Prezúvajú sa v  šatni a pokračujú do svojich tried. Umyjú si ruky bežným spôsobom.

Žiak nosí rúško všade vo vnútorných priestoroch školy, v interných priestoroch školy, kde prebieha výchovno-vzdelávací proces, ak nie je určené inak z nariadenia ÚVZ SR.

**Čas nástupu žiakov do školy:**

Od 7:15 – 7:40

**Zákonný zástupca:**

* **Predkladá pri prvom nástupe žiaka do základnej školy čestné prehlásenie (príloha č. 1) alebo po každom prerušení dochádzky žiaka do základnej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).**
* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy resp. školského klubu detí (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).
* Zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky.
* **Nevstupuje do vnútorných priestorov školy.**
* Berie na vedomie, že ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID-19 základná škola informuje príslušný regionálny úrad verejného zdravotníctva tak, ako je to v prípade iných infekčných ochorení.
* Dodržiava pokyny riaditeľa školy, ktoré upravujú podmienky prevádzky základnej školy a školského klubu detí na školský rok 2020/2021.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

1. **Vyučovanie a výchova**

Vyučovanie a aktivity budú organizované tak, aby bolo možné časť dňa tráviť vonku. Telesná výchova a pohybové aktivity budú zaraďované do vyučovacieho procesu a realizované vo vonkajšom prostredí. Triedy budú pravidelne intenzívne vetrané. Žiaci sa budú vzdelávať podľa rozvrhu hodín. Prestávky medzi hodinami budú žiaci tráviť vo svojich triedach pri priamom vetraní s cieľom eliminovať prechádzanie sa po chodbách alebo v exteriéri.

1. **Stravovanie**

* Bude zabezpečené v bežnej podobe v školskej jedálni.
* Pred vstupom do priestorov školskej jedálne si každý žiak vydezinfikuje ruky.
* Na obed budú žiaci prichádzať v skupinách v časových rozstupoch.
* Stravu vydáva personál spolu s príborom. Žiaci si sami jedlo a pitie nedokladajú a neberú si ani príbory.
* Dôraz budeme klásť na dodržiavanie proti epidemických opatrení.

1. **Školský klub detí**

**Prevádzka od 6: 00 do 16: 00 hod.**

Deti budú tráviť čo najviac času vonku. V prípade nepriaznivého počasia budú deti v určených triedach. Je potrebné oznámiť triednej učiteľke čas, v ktorom si prídete pre dieťa. Rodič do školy nevstupuje, deti budeme púšťať v štvrťhodinových intervaloch.

1. **Hygienické opatrenia**

Počas dopoludnia bude zabezpečovať dezinfekciu pani upratovačka.

Dezinfekcia dotykových plôch lavíc, kľučiek a upratovanie a dezinfekcia toaliet sa bude vykonávať minimálne dvakrát denne.

Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, bude vykonávať raz denne.

Toalety sú vybavené mydlom v dávkovači, jednorazovými papierovými utierkami.

Upratovací personál je poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

1. **Poznámka:**

Opatrenia základnej školy v rámci prevencie nákazy COVID-19:

Opatrenia majú smerovať ku implementácii odporúčaní ÚVZ SR založené na princípe **ROR - Rúško, Odstup, Ruky**. (Rúško sú opatrenia na obmedzenie priestorovej distribúcie kvapôčok telesných tekutín. K tomu patrí aj obmedzovanie nútenej cirkulácie vzduchu vo vnútorných priestoroch. Odstup sú opatrenia smerujúce k minimalizácii osobných kontaktov a obmedzovanie skupinových aktivít napr. pri službách študentom a zamestnancom zaviesť v maximálnej miere objednávanie na časový interval namiesto čakania v radoch. Ruky sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú to aj čistenie kontaktných povrchov a minimalizácia bodov s frekventovaným dotykom).

Mgr. Monika Pastieriková

riaditeľka školy

V Dubnici nad Váhom, 25. augusta 2020

**Príloha č.1**

**Zdravotný dotazník a vyhlásenie zákonného zástupcu dieťaťa**

**pred začiatkom nového šk. roka 2020/2021**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zákonného zástupcu: |  |
| Meno dieťaťa: |  |
| Adresa zákonného zástupcu: |  |
| Telefón zákonného zástupcu: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia dieťaťa, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenie boli bezpečným miestom pre dieťa v procese vzdelávania a výchovy.

**Dotazník vypĺňa každý zákonný zástupca dieťaťa:**

|  |  |
| --- | --- |
| **Prehlasujem, že dieťa vycestovalo v termíne od 17. 8. do 31. 8. 2020 mimo Slovenskej republiky:** | |
| **ÁNO** | **NIE** |
| **Prehlasujem, že dieťa sa zúčastnilo hromadného podujatia\* v termíne od 17. 8. do 31. 8. 2020:** | |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať zdravotný stav dieťaťa a osôb žijúcich v spoločnej domácnosti a iných blízkych osôb, s ktorými je dieťa v častom kontakte.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u dieťaťa alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD a VLDD) a postupovať v zmysle jeho odporúčaní. Dieťa nenavštevuje školu/školské zariadenie do doby určenej príslušným lekárom.*

Ďalej vyhlasujem, že dieťa neprejavuje príznaky akútneho ochorenia, že Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

|  |  |
| --- | --- |
| Podpis zákonného zástupcu: |  |

**\***pod hromadným podujatím sa rozumie hlavne: detský tábor, športové sústredenie, koncerty, svadby, rodinné oslavy

**Príloha č.2**

**Vyhlásenie zákonného zástupcu o bezinfekčnosti**

Vyhlasujem, že dieťa ........................................................................., bytom v  ..................................................................................., neprejavuje príznaky akútneho ochorenia (telesná teplota nad 37,5 °C alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený (žltý, zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, riedka stolica niekoľkokrát denne, novovzniknuté začervenanie kože, vyrážky, chrasty a pod. na koži), že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

V ................................. dňa ...................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |